Важна правна забележка

|

52007BP0126(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за 2005 финансова година (C6-0400/2006 - 2006/2167(DEC))

Официален вестник n° 074 E , 20/03/2008 стр. 0261 - 0262

		1.Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за 2005 финансова година (C6-0400/2006 — 2006/2167(DEC))Европейският парламент,- като взе предвид окончателния годишен отчет на Европейския център за профилактика и контрол върху заболяванията за 2005 финансова година [1],- като взе предвид доклада на Сметната палата за окончателния годишен отчет на Европейския център за профилактика и контрол върху заболяванията за 2005 финансова година заедно с отговора на Центъра [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията [4], и по-специално — член 23 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0119/2007),1. Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за 2005 финансова година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата, и да осигури публикуването им в Официален вестник на Европейския съюз (серия L).[1] ОВ C 266, 31.10.2006 г., стр. 31.[2] ОВ C 312, 19.12.2006 г., стр. 54.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 142, 30.4.2004 г., стр. 1.[5] ОВ L 357, 31.12.2002 г., стр. 72.--------------------------------------------------


title: 2009/1009/ЕС: Решение на Съвета от 22 декември 2009 година за назначаване на генерален секретар на Съвета на Европейския съюз за периода от 26 юни 2011 г. до 30 юни 2015 г.

text:
               24.12.2009

               BG

               Официален вестник на Европейския съюз

               L 347/31

      РЕШЕНИЕ НА СЪВЕТА

   от 22 декември 2009 година
   за назначаване на генерален секретар на Съвета на Европейския съюз за периода от 26 юни 2011 г. до 30 юни 2015 г.
   (2009/1009/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз и по-специално член 240, параграф 2, първа алинея от него,
   като има предвид, че следва да бъде назначен генерален секретар на Съвета за периода от 26 юни 2011 г. до 30 юни 2015 г.,
   ПРИЕ НАСТОЯЩОТО РЕШЕНИЕ:
   Член 1
   Г-н Uwe CORSEPIUS се назначава за генерален секретар на Съвета на Европейския съюз за периода от 26 юни 2011 г. до 30 юни 2015 г.
   Член 2
   Г–н Uwe CORSEPIUS се уведомява за настоящото решение от председателя на Съвета.
   Настоящото решение се публикува в Официален вестник на Европейския съюз.

      Съставено в Брюксел на 22 декември 2009 година.

            За Съвета

            Председател

         A. CARLGREN


title: Решение № 771/2006/ЕО на Европейския парламент и на Съвета от 17 май 2006 година относно установяването на Европейска година на равните възможности за всички (2007 г.) — Към справедливо обществоТекст от значение за ЕИП.

text:
Важна правна забележка

|

32006D0771

Официален вестник n° L 146 , 31/05/2006 стр. 0001 - 0007

		20060517Решение № 771/2006/ЕО на Европейския парламент и на Съветаот 17 май 2006 годинаотносно установяването на Европейска година на равните възможности за всички (2007 г.) — Към справедливо общество(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 13, параграф 2 от него,като взеха предвид предложението на Комисията,като взеха предвид становището на Европейския икономически и социален комитет [1],като взеха предвид становището на Комитета на регионите [2],в съответствие с процедурата, предвидена в член 251 от Договора [3],като имат предвид, че:(1) Недопускането на дискриминация е основополагащ принцип на Европейския съюз. Този принцип следва да бъде взет предвид в политиката на Европейския съюз във всички области.(2) Въз основа на член 13 от Договора Съветът прие Директива 2000/43/ЕО от 29 юни 2000 г. относно прилагане на принципа на равно третиране на лица, без разлика на расата или етническия произход [4], inter alia, в областта на заетостта, професионалното обучение, образованието, стоките и услугите и социалната защита, Директива 2000/78/ЕО от 27 ноември 2000 г. за създаване на основна рамка за равно третиране при заетостта и упражняването на занятие [5], която забранява дискриминацията на основата на вероизповедание или убеждения, увреждания, възраст и сексуална ориентация и Директива 2004/113/ЕО от 13 декември 2004 г. относно прилагане на принципа на равното третиране на мъжете и жените по отношение на достъпа до стоки и услуги и предоставянето на стоки и услуги [6].(3) Член 2 от Договора предвижда насърчаването на равенството между мъжете и жените да бъде една от основните задачи на Общността. По същия начин член 3, параграф 2 от Договора изисква Общността да се стреми да премахва неравенствата и да насърчава равенството между мъжете и жените във всички свои дейности.(4) Член 21 от Хартата за основните права на Европейския съюз съдържа забрана за дискриминацията на различни основания, докато член 23 от нея съдържа изискването да се гарантира равенството между мъжете и жените във всички области.(5) Европейското законодателство за равното третиране и недопускането на дискриминация обхваща всички лица в Европейския съюз.(6) Социалният дневен ред 2005 г.—2010 г., който допълва и подкрепя Лисабонската стратегия, играе ключова роля в насърчаването на социалното измерение на икономическия растеж. Един от приоритетите на Социалния дневен ред 2005 г.—2010 г. е насърчаването на равни възможности за всички като средство за постигане на общество с по-висока степен на социално включване.(7) 2007 година отбелязва 10-та годишнина на Европейската година срещу расизма, която даде възможност да се постигне значителен напредък към премахване на расовата дискриминация.(8) Европейското законодателство значително повиши нивото на гарантираното равенство и защитата срещу неравенствата и дискриминацията в целия Европейски съюз и подейства като катализатор за развитието на по-последователен подход на основата на правата към равенството и недопускането на дискриминация. Въпреки този факт хората в Европейския съюз продължават да се сблъскват с дискриминация и неравно третиране във своето всекидневие.(9) Европейската година на равните възможности за всички (наричана по-долу "Европейската година") следва да даде нов тласък в подкрепата за усилията на държавите-членки да изпълняват законодателството на Общността за равното третиране и недопускането на дискриминация.(10) Съществено е действията във връзка с расовия и етническия произход, вероизповеданието или убежденията, уврежданията, възрастта или сексуалната ориентация да отчита в пълна степен различията между половете.(11) Процесът на консултации, организиран от Комисията чрез Зелената книга, озаглавена "Равенство и недопускане на дискриминация в разширения Европейски съюз" и представена на 28 май 2004 г., разкрива, че според повечето анкетирани Съюзът следва да укрепи усилията си за борба срещу дискриминацията на основата на пола, расовия или етническия произход, вероизповеданието или убежденията, уврежданията, възрастта или сексуалната ориентация.(12) В своята Резолюция от 28 април 2005 г. относно положението на ромите в Европейския съюз [7] Европейският парламент обръща внимание на преобладаващите антиромски настроения и дискриминационните им последици за възможностите от гледна точка на заетостта, образованието и социалните услуги за групата на етническото малцинство в най-неравностойно положение в Европейския съюз.(13) Ключовите елементи на успешното въздействие на законодателната рамка на Общността за недопускане на дискриминация са степента, до която тя има широка обществена подкрепа, и наличието на истинска политическа воля за промени. В този контекст социалните партньори, местните и регионалните власти и неправителствените организации имат жизнено важна роля. Европейската година следва да катализира информираността и да ускори темповете. Тя следва да помогне за насочването на политическото внимание във всички държави-членки и да мобилизира всички заинтересовани лица, за да придвижи напред новата рамкова стратегия на Европейския съюз за недопускане на дискриминация и за равни възможности, включително и след 2007 г.(14) Европейската година също така ще се стреми да преодолява въпросите на множествената дискриминация, която представлява дискриминация по две или повече от основанията по член 13 от Договора. Освен това, тя ще се стреми да насърчава балансирано третиране на всички посочени в нея основания.(15) Различната степен на напредък на национално равнище изисква предприемане на спешни действия на европейско и национално ниво в областта на равенството и недопускането на дискриминация; в съответствие с принципа на субсидиарност най-голямата част от действията в рамките на Европейската година трябва да се децентрализират на национално ниво.(16) Участието в Европейската година следва да бъде отворено за държавите-членки, за присъединяващите се страни, за страните кандидатки, които се възползват от предприсъединителната стратегия, държавите от ЕАСТ/ЕИП в съответствие с условията съгласно Споразумението за Европейското икономическо пространство, страните от Западните Балкани в съответствие с условията, посочени в съответните споразумения с тях и страните, обхванати от Европейската политика за добросъседство в съответствие с разпоредбите на Стратегическия документ от месец май 2004 г. и националните планове за действие.(17) Необходими са последователност и взаимно допълване с други действия на Общността, по-специално с действията за борба срещу дискриминацията и социалното изключване и за утвърждаване на основните права, образованието и обучението, културата и диалога между културите, младежта, гражданството, имиграцията и убежището и равенството между половете.(18) В настоящото решение се определя, за целия срок на програмата, финансовата рамка, която представлява основна отправна точка по смисъла на точка 33 от Междуведомственото споразумение от 6 май 1999 г. между Европейския парламент, Съвета и Комисията относно бюджетната дисциплина и подобряването на бюджетната процедура [8], за бюджетните правомощия по време на годишната бюджетна процедура.(19) Необходимите мерки за изпълнение на настоящото решение следва да се приемат в съответствие с Решение 1999/468/ЕО на Съвета от 28 юни 1999 г. относно установяване на процедурите за упражняване на изпълнителните правомощия, предоставени на Комисията [9].(20) Тъй като целите на настоящото решение не могат да бъдат постигнати в достатъчна степен от държавите-членки, отчасти поради необходимостта от многостранни партньорства, транснационален обмен на информация и разпространение на добрата практика в цялата Общност, и следователно поради мащаба на действията могат по-добре да се реализират на нивото на Общността, Общността може да приеме мерки в съответствие с принципа на субсидиарност съгласно член 5 от Договора. В съответствие с принципа на пропорционалност съгласно същия член настоящото решение не излиза извън рамките на необходимото за постигането на посочените цели,РЕШИ:Член 1Европейската година2007 година се обявява за "Европейска година на равните възможности за всички".Член 2ЦелиЦелите на Европейската година са следните:а) права — повишаване на информираността за правото на равенство и недопускане на дискриминация и за проблема с множествената дискриминация. Европейската година ще подчертае, че всички хора имат право на равно третиране, независимо от техния пол, расов или етнически произход, вероизповедание или убеждения, увреждания, възраст или сексуална ориентация. Европейската година ще информира по-пълно групите, изложени на риск от дискриминация, за техните права и за действащото европейско законодателство в областта на недопускането на дискриминация;б) представителство — стимулиране на дебатите по начините за активизиране на участието в обществото на групи, които са жертви на дискриминация, и за балансирано участие на мъжете и жените. Европейската година ще насърчи размисъла и обсъжданията за необходимостта от насърчаване на по-активното им участие в обществото и ангажирането им в действия, насочени към борба срещу дискриминацията във всички сектори и на всички нива;в) признаване — улесняване и приветстване на разнообразието и равенството. Европейската година ще осветли положителния принос, които могат да дадат за обществото като цяло всички хора, независимо от техния пол, расов или етнически произход, вероизповедание или убеждения, увреждания, възраст или сексуална ориентация, особено чрез подчертаване на ползите от разнообразието;г) уважение — утвърждаване на по-сплотено общество. Европейската година ще повиши информираността за значението на преодоляването на стереотипите, предразсъдъците и насилието, като утвърждава добрите отношения между всички в обществото, и по-специално между младежите, както и на утвърждаването и разпространението на ценностите в основата на борбата срещу дискриминацията.Член 3Съдържание на действията1. Действията, предвидени за постигане на целите по член 2, могат да включват разработване, осигуряване или подкрепа по-специално на:а) срещи и прояви;б) информационни, рекламни и образователни кампании;в) общностни или национални проучвания и изследвания.2. Подробностите във връзка с действията по параграф 1 са посочени в приложението.Член 4Джендър майнстримингЕвропейската година ще вземе предвид различните начини, по които мъжете и жените страдат от дискриминация на основата на техния расов или етнически произход, вероизповедание или убеждения, увреждания, възраст или сексуална ориентация.Член 5Сътрудничество и изпълнение на нивото на ОбщносттаКомисията гарантира изпълнение на действията на Общността в обхвата на настоящото решение в съответствие с приложението, по-специално чрез гарантирано разглеждане и справедливо решаване на проблемите с всички форми на дискриминация по член 13 от Договора и член 2 от настоящото решение.По-специално Комисията предприема необходимите стъпки, за да осигури последователност и взаимно допълване на действията и инициативите на Общността по член 10, така че да допринесе за постигането на целите по член 2.Тя организира редовен обмен на мнения със заинтересованите страни, неправителствените организации, които представляват групи, жертви на дискриминация, и гражданското общество, особено на европейско равнище, във връзка с разработването, изпълнението, проследяването и оценката на Европейската година. За целта Комисията предоставя необходимата информация на заинтересованите страни. Комисията информира Комитета, създаден съгласно член 7, параграф 1 за тяхното становище.Член 6Сътрудничество и изпълнение на национално равнище1. Всяка държава-членка създава или определя национален изпълнителен орган за организиране на нейното участие в Европейската година. До 17 юни 2006 г. всяка държава-членка информира Комисията за своя избор. Националният изпълнителен орган отговаря за определянето на националната стратегия и приоритетите за Европейската година и за подбора на отделните действия, които да бъдат предложени за финансиране от Общността. Националната стратегия и приоритетите за Европейската година се разработват в съответствие с посочените в член 2 цели и се стремят да осигурят балансирано третиране на всички основания за дискриминация, посочени в член 2.Процедурата за предоставяне на финансиране от Общността за действията на национално равнище е посочена в част II на приложението.2. За целите на изпълнението на своите задачи националният изпълнителен орган редовно се консултира и си сътрудничи тясно с гражданското общество, включително с организациите, които отстояват или представляват интересите на хората, които са потенциално изложени на риск от дискриминация и неравно третиране, и с други заинтересовани лица.Член 7Комитет1. Комисията се подпомага от комитет, наричан по-долу "Комитетът".2. При позоваване на настоящия параграф се прилагат разпоредбите на членове 3 и 7 от Решение 1999/468/ЕО, като се спазват разпоредбите на член 8 от него.3. Комитетът приема свой процедурен правилник.4. Представителите на държавите-членки в Комитета се определят за предпочитане сред членовете на националния изпълнителен орган по член 6, параграф 1.Член 8Финансови договорености1. Мерките на нивото на Общността, изброени в част I на приложението, могат да се субсидират до 80 %, или да доведат до възлагането на обществени поръчки, финансирани от общия бюджет на Европейския съюз.2. Местните, регионалните или националните мерки, изброени в точка 6 от част II на приложението, могат да се съфинансират от общия бюджет на Европейския съюз до 50 % от общите консолидирани разходи за действията, направени на местно, регионално или национално равнище, и в съответствие с процедурата, посочена в част II на приложението.Член 9Процедура за кандидатстване и подбор1. Решенията за финансиране на мерките съгласно член 8, параграф 1 се приемат от Комисията в съответствие с процедурата, посочена в член 7, параграф 2.2. Исканията за финансова помощ за мерките по член 8, параграф 2 се представят на Комисията от националните изпълнителни органи в съответствие с процедурата, посочена в част II на приложението.Член 10Последователност и взаимно допълванеКомисията съвместно с държавите-членки гарантира съответствието на предвидените в настоящото решение мерки на останалите общностни, национални и регионални действия и инициативи.Те гарантират, че Европейската година изцяло ще допълни останалите съществуващи общностни, национални и регионални инициативи и ресурси, когато те могат да допринесат за постигането на целите на Европейската година.Член 11Участие на страни, които не са държави-членкиУчастието в Европейската година е отворено за:а) страни, с които Европейският съюз е подписал Договор за присъединяване;б) страни кандидатки, които се възползват от предприсъединителна стратегия в съответствие с общите принципи и общите условия за участие на тези страни в програмите на Общността, посочени съответно в Рамковото споразумение и в решенията на Съветите по асоцииране;в) държавите от ЕАСТ, които са страни по Споразумението за ЕИП в съответствие с разпоредбите на посоченото споразумение;г) страните от Западните Балкани в съответствие с договореностите, които следва да бъдат постигнати с тези страни по рамковите споразумения за общите принципи на тяхното участие в програмите на Общността;д) страните партньори в Европейската политика за добросъседство (ЕПД) в съответствие с общите принципи и общите условия за участието на тези страни в програмите на Общността, посочени в Стратегическия доклад от месец май 2004 г. и националните планове за действие. Финансовата подкрепа от Общността за действия в страните партньори в ЕПД в този контекст ще се осигурява от Инструмента на Европейската политика за добросъседство в съответствие с приоритетите и процедурите в рамките на общото сътрудничество с тези страни.Член 12БюджетФинансовата рамка за изпълнението на действията, посочени в настоящото решение, за периода от 1 януари 2006 г. до 31 декември 2007 г. е 15 милиона EUR, от които 6 милиона EUR за периода до 31 декември 2006 г. За периода след 31 декември 2006 г. сумата е примерна и се смята за потвърдена, ако съответства през тази фаза на действащата многогодишна финансова рамка за периода от 1 януари 2007 г. нататък.Член 13Международно сътрудничествоВ рамките на Европейската година Комисията може да си сътрудничи със съответните международни организации, и по-специално със Съвета на Европа и с Организацията на обединените нации.Член 14Наблюдение и оценкаДо 31 декември 2008 г. Комисията представя доклад пред Европейския парламент, Съвета, Европейския икономически и социален съвет и Комитета на регионите за изпълнението, резултатите и оценката на предвидените в настоящото решение действия.Член 15Влизане в силаНастоящото решение влиза в сила на 20-я ден след публикуването му в Официален вестник на Европейския съюз.Съставено в Страсбург на 17 май 2006 година.За Европейския парламентПредседателJ. Borrell FontellesЗа СъветаПредседателH. Winkler[1] ОВ С 65, 17.3.2006 г., стр. 70.[2] Становище от 16 ноември 2005 г. (все още непубликувано в Официален вестник).[3] Становище на Европейския парламент от 13 декември 2005 г. (все още непубликувано в Официален вестник) и Решение на Съвета от 28 април 2006 г.[4] ОВ L 180, 19.7.2000 г., стр. 22.[5] ОВ L 303, 2.12.2000 г., стр. 16.[6] ОВ L 373, 21.12.2004 г., стр. 37.[7] ОВ С 45 Е, 23.2.2006 г., стр. 129.[8] ОВ С 172, 18.6.1999 г., стр. 1. Междуинституционално споразумение, изменено с Решение 2003/429/ЕО на Европейския парламент и на Съвета от 19 май 2003 г. относно коригиране на финансовата перспектива за разширяването (ОВ L 147, 14.6.2003 г., стр. 25).[9] ОВ L 184, 17.7.1999 г., стр. 23.--------------------------------------------------20060517ПРИЛОЖЕНИЕПодробности за действията, изброени в член 3I. Действия на нивото на Общността1. Срещи и прояви:а) организиране на срещи на нивото на Общността;б) организиране на прояви за повишаване на информираността за целите на Европейската година, включително конференции за откриване и закриване на Европейската година с подкрепа, предоставена на държавата-членка, която е поела председателството на Европейския съюз за съответния период, и организиране на първата годишна "Среща на високо равнище за равенството".2. Информационни и рекламни кампании, които включват:а) разработване на лого, което е достъпно и на разположение в разнообразни формати, и лозунги на Европейската година, които да се използват във връзка с всички действия в рамките на Европейската година;б) информационна кампания на нивото на Общността;в) подходящи мерки за осветляване на резултатите и открояване на действията и инициативите на Общността, които допринасят за постигането на целите на Европейската година;г) организиране на европейски конкурси, които подчертават постиженията и опита по темите на Европейската година.3. Други действияИзследвания и проучвания на нивото на Общността, включително поредица от въпроси за оценка на въздействието на Европейската година, която да се включи в проучване на "Евробарометър", както и доклад за оценка на ефективността и въздействието на Европейската година.4. Финансирането може да бъде под формата на:- пряко закупуване на стоки и услуги, по-специално в областта на съобщенията чрез открити и/или ограничени тръжни процедури,- пряко закупуване на консултантски услуги чрез открити и/или ограничени тръжни процедури,- субсидии за покриване на разходите за специалните прояви на европейско равнище за открояване на Европейската година и повишаване на информираността за нея; това финансиране не надхвърля 80 % от общите разходи на получателя.Комисията може да ползва техническа и/или административна помощ от взаимна полза на Комисията и на държавите-членки, примерно за финансиране на външни експерти по определени теми.II. Действия на национално равнище1. Действията на местно, регионално или национално равнище могат да се финансират от общия бюджет на Европейския съюз в размер до 50 % от общите разходи на всяка държава-членка.2. След приемането на настоящото решение Комисията ще обяви събиране на предложения, в което могат да участват само националните изпълнителни органи.3. Всеки национален изпълнителен орган представя едно единствено заявление за финансиране от Общността в отговор на обявата. В заявлението за отпускане на безвъзмездна помощ се описват националната стратегия и приоритетите за Европейската година, предложените за финансиране действия в съответната държава-членка и организациите, които ще отговарят за изпълнението на всяко от планираните действия. Към заявлението за отпускане на безвъзмездна помощ се прилага подробен бюджет, който посочва общите разходи за предложените действия и размера и източниците на съфинансирането. Признатите разходи могат да включват разходи за персонала и административни разходи на националния изпълнителен орган.4. Националната стратегия и приоритетите за Европейската година се определят в съответствие с общите цели, изброени в член 2, и се стремят да осигурят балансирано третиране на всички основания за дискриминация, посочени в същия член.5. Комисията оценява и, при необходимост, отправя искане за изменение на заявленията за финансиране от Общността, подадени от националните изпълнителни органи, които отговарят за координирането и наблюдението на изпълнението на различните национални действия.6. Действията на местно, регионално или национално равнище могат да включват:а) срещи и прояви, свързани с целите на Европейската година, включително проява за откриване на Европейската година;б) информационни и образователни кампании и мерки за разпространение на принципите и основополагащите ценности, които се отбелязват в рамките на Европейската година на национално равнище, включително организиране на награди и конкурси;в) изследвания и проучвания извън посочените в точка 3 от част I.III. Действия, за които няма предоставена финансова помощ от общия бюджет на Европейския съюзОбщността ще предложи морална подкрепа, включително писмено разрешение да се използват логото и други материали във връзка с Европейската година, на инициативи на държавни или частни организации, когато те могат да докажат пред Комисията, че съответните инициативи ще се осъществят или ще протичат по време на Европейската година и вероятно ще дадат значителен принос за постигане на една или повече от целите на Европейската година.--------------------------------------------------


title: Решение на Съвета от 8 октомври 1990 година за сключване на Рамково споразумение за търговско и икономическо сътрудничество между Европейската икономическа общност и Република Аржентина

text:
               11/ 06

               BG

               Официален вестник на Европейския съюз

               107

         31990D0530

               L 295/66

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 8 октомври 1990 година
   за сключване на Рамково споразумение за търговско и икономическо сътрудничество между Европейската икономическа общност и Република Аржентина
   (90/530/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално членове 113 и 235 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че за осъществяване на своите цели в областта на външнотърговските си връзки Общността има интерес да одобри Рамковото споразумение за търговско и икономическо сътрудничество с Република Аржентина;
   като има предвид, че някои от действията за сътрудничество, предвидени в споразумението, нахвърлят правомощията, предвидени в областта на общата търговска политика,
   РЕШИ:
   Член 1
   Рамковото споразумение за търговско и икономическо сътрудничество между Европейската икономическа общност и Република Аржентина се одобрява от името на Общността.
   Текстът на споразумението е приложен към настоящото решение.
   Член 2
   Председателят на Съвета връчва, от името на Общността, нотификацията, предвидена в член 11 от споразумението (3).
   Член 3
   Комисията, подпомогната от представители на държавите-членки, представлява Общността в съвместния комитет, създаден съгласно член 7 от споразумението.

      Съставено в Люксембург на 8 октомври 1990 година.

            За Съвета

            Председател

         E. RUBBI

      (1)  ОВ C 87, 5.4.1990 г., стр. 7.

      (2)  ОВ C 231, 17.9.1990 г.

      (3)  Датата на влизане в сила на споразумението ще бъде публикувана в Официален вестник на Европейските общности от генералния секретариат на Съвета.


title: Решение (ЕС) 2015/433 на Европейската централна банка от 17 декември 2014 година относно създаването на Комитет по етика и процедурния му правилник (EЦБ/2014/59)

text:
               14.3.2015

               BG

               Официален вестник на Европейския съюз

               L 70/58

         РЕШЕНИЕ (ЕС) 2015/433 НА ЕВРОПЕЙСКАТА ЦЕНТРАЛНА БАНКА
   от 17 декември 2014 година
   относно създаването на Комитет по етика и процедурния му правилник (EЦБ/2014/59)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (1), и по-специално член 9а от него,
   като има предвид, че:

               (1)

               Чрез създаването на Комитет по етика на Европейската централна банка (наричан по-долу „Комитета по етика“) Управителният съвет цели да укрепи вече съществуващите етични правила и да подобри корпоративното управление на Европейската централна банка (ЕЦБ), Европейската система на централните банки (ЕСЦБ), Евросистемата и единния надзорен механизъм (ЕНМ).

               (2)

               През последните години обществената осведоменост по въпросите на корпоративното управление и етичните правила се увеличи. След създаването на ЕНМ свързаните с управлението въпроси придобиха по-голяма значимост за ЕЦБ. Поради по-високото равнище на обществена осведоменост и критичен преглед е необходимо ЕЦБ да въведе и да спазва строго модерни етични правила, за да предпази интегритета на ЕЦБ и да избегне рисковете за репутацията си.

               (3)

               Етичните правила за членовете на органите, които участват в процесите на вземане на решения на ЕЦБ (наричани по-долу „адресати“), следва да почиват на същите принципи, които се прилагат спрямо членовете на персонала на ЕЦБ, и следва да бъдат пропорционални на съответните отговорности на адресатите. Следователно разнообразните правила, които изграждат етичната рамка на ЕЦБ, т.е. Кодексът за поведение за членовете на Управителния съвет (2), Допълнителният кодекс на етичните критерии за членовете на Изпълнителния съвет (3), Кодексът за поведение за членовете на Надзорния съвет и Правилата за персонала на ЕЦБ, следва да бъдат тълкувани последователно.

               (4)

               С цел да се постигне адекватното и последователното им прилагане е необходимо етичните правила да бъдат поддържани от добре функциониращи механизми и процедури за наблюдение и отчетност, в които Комитетът по етика ще има ключова роля.

               (5)

               За да се осигури ефективното взаимодействие между онези аспекти на етичните правила, които се отнасят основно до оперативното изпълнение, и аспектите, които се отнасят основно до институционалните въпроси и въпросите, свързани със структурната рамката, поне един от членовете на Комитета за одит на ЕЦБ (наричан по-долу „Комитета за одит“) следва да бъде и член на Комитета по етика.

               (6)

               В Комитета по етика следва да участва и един външен член на Комитета за одит. Външните членове на Комитета за одит се избират измежду високопоставени служители с опит в областта на централното банкиране,

         ПРИЕ НАСТОЯЩОТО РЕШЕНИЕ:
   Член 1
   Създаване и състав
   1.   Създава се Комитет по етика.
   2.   Комитетът по етика се състои от трима външни членове, поне единият от които е външен член на Комитета за одит.
   3.   Членовете на Комитета по етика са физически лица от държавите членки с отлична репутация, чиято независимост е извън съмнение и които са добре запознати с целите, задачите и управлението на ЕЦБ, ЕСЦБ, Евросистемата и ЕНМ. Те не могат да бъдат настоящи членове на персонала на ЕЦБ или настоящи членове на органите, които участват в процесите на вземане на решения на ЕЦБ, националните централни банки или националните компетентни органи, както е определено в Регламент (ЕС) № 1024/2013 на Съвета (4).
   Член 2
   Назначаване на членовете
   1.   Управителният съвет назначава членовете на Комитета по етика.
   2.   Комитетът по етика определя своя председател.
   3.   Мандатът на членовете на Комитета по етика е три години с възможност за подновяване веднъж. Правомощията на членовете на Комитета по етика, които са и членове на Комитета за одит, се прекратяват, ако те престанат да бъдат членове на Комитета за одит.
   4.   Членовете на Комитета по етика спазват най-високите стандарти за етично поведение. От тях се очаква да действат честно, независимо, безпристрастно, дискретно, като пренебрегват личния си интерес и избягват ситуации, които биха довели до възникването на личен конфликт на интереси. От тях се очаква да съзнават важността на задълженията и отговорностите си. Членовете на Комитета по етика са длъжни да се въздържат от участие в обсъжданията в случай на предполагаем или потенциален личен конфликт на интереси. Те са длъжни да спазват изискванията за професионална тайна, предвидени в член 37 от Устава на Европейската система на централните банки и на Европейската централна банка, дори след като престанат да изпълняват задълженията си.
   5.   Членовете на Комитета по етика имат право на възнаграждение, което се състои от фиксиранo годишнo възнаграждение и възнаграждение въз основа на часова ставка за действително извършената работа. Размерът на тези възнаграждения се определя от Управителния съвет.
   Член 3
   Дейност
   1.   Комитетът по етика взема решение относно датите на заседанията си по предложение на председателя. Председателят може да свиква заседания на Комитета по етика и винаги когато счете това за необходимо.
   2.   По искане на който и да е от членовете и със съгласието на председателя заседанията могат да се провеждат и посредством телеконферентна връзка, а обсъжданията могат да се провеждат посредством писмена процедура.
   3.   От членовете на Комитета по етика се очаква да присъстват лично на всяко заседание. На заседанията могат да присъстват само членовете и секретарят. Комитетът по етика може да покани и други лица да присъстват на заседанията му, ако счете това за необходимо.
   4.   Изпълнителният съвет възлага на член на персонала осъществяването на функциите на секретар на Комитета по етика.
   5.   Комитетът по етика може да се свързва със служителите на ръководни постове и с членовете на персонала и има право на достъп до документите и информацията, които са му необходими, за да изпълнява отговорностите си.
   Член 4
   Отговорности
   1.   В случаите, когато това е изрично предвидено в правен акт, приет от ЕЦБ, или в етичните правила, приети от органите, които участват в процесите на вземане на решения, Комитетът по етика е длъжен да предоставя консултации по въпроси, свързани с етиката, въз основа на индивидуални искания.
   2.   Комитетът по етика поема отговорностите, възложени на съветника по етичните въпроси, назначен съгласно Кодекса за поведение за членовете на Управителния съвет, както и тези, възложени на служителя по етика съгласно Допълнителния кодекс на етичните критерии за членовете на Изпълнителния съвет.
   3.   С цел да помага на Комитета за одит при извършването на оценката на общата адекватност на рамката за съответствие на ЕЦБ, ЕСЦБ, Евросистемата и ЕНМ и на ефективността на процесите за наблюдение на спазването ѝ, Комитетът по етика е длъжен да предостави на Комитета за одит доклад относно консултациите, които е предоставил, и относно степента, в която съдържащите се в тях съвети са били изпълнени.
   4.   Всяка година Комитетът по етика предоставя доклад на Управителния съвет относно извършената от него работа. Освен това Комитетът по етика предоставя доклади на Управителния съвет, когато прецени, че е необходимо, и/или когато от него се изисква да изпълни отговорностите си.
   5.   Освен отговорностите, предвидени в настоящия член, Комитетът по етика може да осъществява и други дейности, свързани с настоящите му правомощия, ако Управителният съвет поиска това.
   Член 5
   Информация относно изпълнението на съветите
   Адресатите на консултациите на Комитета по етика са длъжни да го уведомяват относно изпълнението на съветите, съдържащи се в тях.
   Член 6
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 17 декември 2014 година.

            Председател на ЕЦБ

         Mario DRAGHI

      (1)  ОВ L 80, 18.3.2004 г., стр. 33.

      (2)  ОВ C 123, 24.5.2002 г., стр. 9.

      (3)  ОВ C 104, 23.4.2010 г., стр. 8.

      (4)  Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).


title: 2010/547/ЕС: Решение на Европейския парламент от 5 май 2010 година относно приключването на сметките на Агенцията на ЕС за основните права за финансовата 2008 година

text:
               25.9.2010

               BG

               Официален вестник на Европейския съюз

               L 252/210

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Агенцията на ЕС за основните права за финансовата 2008 година
   (2010/547/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на ЕС за основните права за финансовата 2008 година,
   като взе предвид доклада на Сметната палата относно годишните отчети на Агенцията на ЕС за основните права за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (3), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0090/2010),

               1.

               Одобрява приключването на сметките на Агенцията на ЕС за основните права за финансовата 2008 година.

               2.

               Възлага на своя председател да предаде настоящото решение на директора на Агенцията на ЕС за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 10.

      (2)  ОВ L 248, 16.9.2002 г., стр. 1.

      (3)  ОВ L 53, 22.2.2007 г., стр. 1.

      (4)  ОВ L 357, 31.12.2002 г., стр. 72.


title: Решение на Надзорния орган на ЕАСТ № 30/15/COL от 27 януари 2015 година за предоставяне на три дерогации, поискани от Княжество Лихтенщайн във връзка с член 30, член 36, алинея 2 и точка 1.1.3.6.3, буква б) от приложение 5 към Наредбата на Лихтенщайн от 3 март 1998 г. относно автомобилния превоз на опасни товари (Verordnung über den Transport gefährlicher Güter auf der Strasse — VTGGS) на основание член 6, параграф 2, буква а) от акта, посочен в точка 13в от глава I от приложение XIII към Споразумението за Европейското икономическо пространство (Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари) [2015/1813]

text:
               8.10.2015

               BG

               Официален вестник на Европейския съюз

               L 263/49

         РЕШЕНИЕ НА НАДЗОРНИЯ ОРГАН НА ЕАСТ
   № 30/15/COL
   от 27 януари 2015 година
   за предоставяне на три дерогации, поискани от Княжество Лихтенщайн във връзка с член 30, член 36, алинея 2 и точка 1.1.3.6.3, буква б) от приложение 5 към Наредбата на Лихтенщайн от 3 март 1998 г. относно автомобилния превоз на опасни товари (Verordnung über den Transport gefährlicher Güter auf der Strasse — VTGGS) на основание член 6, параграф 2, буква а) от акта, посочен в точка 13в от глава I от приложение XIII към Споразумението за Европейското икономическо пространство (Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари) [2015/1813]
   НАДЗОРНИЯТ ОРГАН НА ЕАСТ,

      като взе предвид акта, посочен в точка 13в от глава I от приложение XIII към Споразумението за ЕИП,
      Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (наричана по-нататък „директивата“), адаптирана с Протокол 1 към Споразумението за ЕИП, и по-специално членове 6 и 9 от нея,

   като взе предвид решения № 3/12/SC и № 4/12/SC на Постоянния комитет,
   като взе предвид Решение № 295/14/COL на Надзорния орган на ЕАСТ от 16 юли 2014 г. (събитие № 710373) за внасяне пред Транспортния комитет на ЕАСТ на проект за мерки, които да се вземат от Надзорния орган на ЕАСТ с оглед на искането на Лихтенщайн, и за предоставяне на правомощия на компетентния член на колегията да приеме окончателното решение, ако Транспортният комитет на ЕАСТ одобри единодушно проекта на решение,
   като има предвид, че:
   1.   ПРОЦЕДУРА

   С писмо до Надзорния орган от 20 декември 2013 г. (събитие № 694300) правителството на Лихтенщайн поиска четири дерогации на основание член 6, параграф 2, буква а) от директивата. Поисканите от Лихтенщайн дерогации са предвидени в член 29, член 30, член 36, алинея 2 и в точка 1.1.3.6.3, буква б) от приложение 5 към Наредбата от 3 март 1998 г. относно автомобилния превоз на опасни товари (LR 741.621, последна редакция) (Verordnung über den Transport gefährlicher Güter auf der Strasse — VTGGS) („наредбата“) и касаят съответно превоза на експлозиви, предприятията за проверка на цистерни, специализираното обучение на водачите на цистерни и резервоарите на строителните обекти.
   През 2014 г. с неформални съобщения от 20 февруари (събитие № 700062), 21 февруари (събитие № 700131), 12 март (събитие № 702345), 27 март (събитие № 703760), 9 май (събитие № 707772), 14 май (събитие № 708302) и 16 май (събитие № 708667) бяха получени допълнителни разяснения от правителството на Лихтенщайн.
   С договор за услуги от 4 март 2014 г. (събитие № 700047) Надзорният орган възложи на DNV GL AS (DNV) да изготви оценка дали поисканите дерогации отговарят на изискванията, посочени в член 6, параграф 2, буква а) от директивата, като в оценката следва да се обърне особено внимание на всякакви потенциални или действителни опасности, до които могат да доведат дерогациите; на това дали с поисканите дерогации нивото на безопасност ще се понижи, повиши или ще се запази; и ако е необходимо, на определянето на възможни мерки за намаляване на риска. На 16 април 2014 г. DNV представи на Надзорния орган предварителен доклад (събитие № 706289). На 23 май 2014 г. DNV предаде окончателния си доклад (събитие № 709161).
   След преценка на поисканите от Лихтенщайн дерогации Надзорният орган стигна до заключението, че единствено разпоредбите на член 30, член 36, алинея 2 и на точка 1.1.3.6.3, буква б) от приложение 5 към наредбата отговарят на изискванията за дерогация по смисъла на член 6, параграф 2, буква а) от директивата, докато член 29 от наредбата, отнасящ се до взривните вещества във вече отворени транспортни опаковки, не отговаря на изискванията за дерогация (1).
   На 16 юли 2014 г. Надзорният орган представи на Транспортния комитет на ЕАСТ проект на трите мерки (събитие № 706153), които да бъдат взети от Надзорния орган във връзка с искането на Лихтенщайн за дерогация, отправено на основание член 6, параграф 2, буква а) от директивата.
   Представеният на 16 юли 2014 г. на Транспортния комитет на ЕАСТ проект на мерките гласи:

               1.

               Член 30 от наредбата, предприятия за проверка на цистерни:
               Транспортният комитет на ЕАСТ счита, че искането за дерогация във връзка с член 30 от наредбата, отнасящ се до предприятия за проверка на цистерни, следва да бъде уважено, при условие че водачите на цистерни са преминали специализираното CITEC (2) обучение.
               Краен срок на действие: 26 септември 2015 г.

               2.

               Член 36, алинея 2 от наредбата, специално обучение на водачите на цистерни:
               Транспортният комитет на ЕАСТ счита, че искането за дерогация следва да бъде отхвърлено, освен ако правителството на Лихтенщайн успее да докаже, че осигуряваното от BBT (3) обучение е съвместимо с обучението, предвидено в ADR (4).

               3.

               Точка 1.1.3.6.3, буква б) от приложение 5 към наредбата, резервоари на строителните обекти:
               Транспортният комитет на ЕАСТ счита, че искането за дерогация във връзка с точка 1.1.3.6.3, буква б) от приложение 5 към наредбата, резервоари на строителните обекти, следва да бъде уважено, при условие че използваните обвивки са двойни.
               Краен срок на действие: 26 септември 2015 г.

         С писмо от 16 юли 2014 г. (събитие № 716061) Надзорният орган информира държавите от ЕАСТ за проекта на мерките, които следва да бъдат предприети от Транспортния комитет на ЕАСТ, и покани държавите от ЕАСТ да разгледат нотификацията от страна на Лихтенщайн и проектостановището на Транспортния комитет на ЕАСТ. Освен това, със същото писмо Надзорният орган предложи становището на Транспортния комитет на ЕАСТ да бъде получено като се следва писмена процедура, съгласно членове 1 и 2 от Решение № 4/2012/SC на Постоянния комитет на държавите от ЕАСТ от 26 октомври 2012 г. Надзорният орган поиска от държавите от ЕАСТ да му предоставят мнението си по проектостановището на Транспортния комитет до 25 август 2014 г.
   С писмо от 21 август 2014 г. (събитие № 720223) норвежкото правителство уведоми Надзорния орган, че няма коментари по проектостановището на Транспортния комитет на ЕАСТ. С писмо от 22 август 2014 г. (събитие № 719910) правителството на Лихтенщайн представи мнение по проектостановището на Транспортния комитет на ЕАСТ. Исландското правителство не представи никакъв отговор.
   Въз основа на получените коментари Надзорният орган преразгледа и измени първоначално представеното на Транспортния комитет на ЕАСТ проектостановище в съответствие с Решение № 295/14/COL от 16 юли 2014 г. Съгласно член 6, параграф 3 от директивата Надзорният орган преразгледа и срока на дерогацията. В преработеното и изменено проектостановище Надзорният орган прие, че исканите дерогации следва да бъдат предоставени безусловно.
   С писмо от 24 ноември 2014 г. (събитие № 730389) Надзорният орган внесе преработеното и изменено проектостановище пред Транспортния комитет на ЕАСТ и поиска държавите от ЕАСТ да му изпратят коментарите си по него преди края на работния ден на 12 декември 2014 г.
   С писмо от 5 декември 2014 г. (събитие № 731864) правителството на Лихтенщайн уведоми Надзорния орган, че няма други коментари и поиска от него да се съобрази с отправените от Транспортния комитет на ЕАСТ предложения и да одобри исканите дерогации. С писмо от 11 декември 2014 г. (събитие № 732607) норвежкото правителство уведоми Надзорния орган, че няма коментари по проектостановището на Транспортния комитет на ЕАСТ. Исландското правителство не представи никакъв отговор.
   2.   ОЦЕНКА

   С оглед на новата информация и разясненията, предоставени от правителството на Лихтенщайн с позицията му от 22 август 2014 г. относно проектостановището, Надзорният орган заключи, че и трите дерогации, съдържащи се съответно в член 30, член 36, алинея 2 и в точка 1.1.3.6.3, буква б) от приложение 5 към наредбата, следва да бъдат одобрени.
   По отношение на първото искане за дерогация правителството на Лихтенщайн поясни в писмото си от 22 август 2014 г., че в Лихтенщайн всички водачи от предприятията за проверка на цистерни, извършващи дейност според условията на член 30 от VTTGS, трябва да завършат триседмично CITEC обучение, което предоставя съобразени с професионалната им дейност познания по безопасност и околна среда. Правителството на Лихтенщайн допълнително уточнява, че в Лихтенщайн всеки водач в предприятие за проверка на цистерни притежава т. нар. швейцарско конфедерално свидетелство за специалист по безопасност на цистерните (Spezialist/-in für Tanksicherheit mit eidgenössischem Fachausweis). Следователно, тъй като водачите на цистерни са преминали специализираното CITEC обучение, дерогацията не представлява заплаха за безопасността. По тази причина Надзорният орган счита, че искането за дерогация, отправено във връзка с член 30 от наредбата, следва да бъде уважено.
   По отношение на второто искане за дерогация в писмото си от 22 август 2014 г. правителството на Лихтенщайн представи нова информация в подкрепа на становището си, че притежанието на BBT разрешително е равностойно на предвиденото в ADR обучение за водачи. Поради това Надзорният орган счита, че допълнително предоставената информация достатъчно добре показва равностойността в това отношение, тъй като притежателите на BBT разрешително имат право да превозват стоки от клас 1 според ADR, а обучението за придобиване на BBT разрешително обхваща всички познания, необходими за превоза на такива стоки.
   Накрая, по отношение на третото искане за дерогация, правителството на Лихтенщайн потвърди в писменото си становище от 22 август 2014 г., че обсъжданите резервоари на строителните обекти са с двойни обвивки, тъй като се състоят от вътрешен резервоар и затворен външен събирателен басейн (съгласно определението в точка 6.14.1.1 от приложение 5 към VTGGS). Поради това Надзорният орган счита, че и искането за дерогация по отношение на точка 1.1.3.6.3, буква б) от приложение 5 към наредбата следва да бъде уважено.
   В заключение Надзорният орган счита, че предоставянето на тези дерогации не застрашава безопасността и че трите искания за дерогация отговарят на условията, предвидени в член 6, параграф 2, буква а) от директивата. По тази причина дерогациите, предвидени в член 30, член 36, алинея 2 и в точка 1.1.3.6.3, буква б) от приложение 5 към наредбата, следва да бъдат разрешени. Затова Надзорният орган предоставя поисканите дерогация въз основа на член 6, параграф 2, буква а) от директивата. Дерогацията е със срок на действие шест години, както е предвидено в член 6, параграф 3 от директивата. Надзорният орган може да поднови разрешението си при спазване на член 6, параграф 4 от директивата.
   Поради изложените основания Надзорният орган на ЕАСТ, съгласно член 6 от акта, посочен в точка 13в от глава I от приложение XIII към Споразумението за ЕИП, Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари, адаптирана с Протокол 1 към Споразумението за ЕИП,
   ПРИЕ НАСТОЯЩОТО РЕШЕНИЕ:
   Член 1
   Предоставя дерогациите, поискани от Княжество Лихтенщайн във връзка с член 30, член 36, алинея 2 и точка 1.1.3.6.3, буква б) от приложение 5 към Наредбата на Лихтенщайн от 3 март 1998 г. относно автомобилния превоз на опасни товари (Verordnung über den Transport gefährlicher Güter auf der Strasse — VTGGS).
   Член 2
   Съгласно точка 6 от Протокол 1 към Споразумението за ЕИП дерогациите, посочени в член 1 от настоящото решение, се публикуват в раздела за ЕИП на Официален вестник на Европейския съюз и в притурката за ЕИП към него.
   Член 3
   Дерогациите, посочени в член 1 от настоящото решение, са със срок на действие шест години.
   Член 4
   Адресат на настоящото решение е Княжество Лихтенщайн и решението влиза в сила след нотифицирането му на тази държава.
   Член 5
   За автентичен се счита текстът на настоящото решение на английски език.

      Съставено в Брюксел на 27 януари 2015 година.

            За Надзорния орган на ЕАСТ

         Helga JÓNSDÓTTIR

            Член на колегията

         Xavier LEWIS

            Председател

      (1)  Прави се позоваване на преценката, направена в Решение № 295/14/COL.

      (2)  CITEC: Швейцарска асоциация за опазване на водите и за безопасност на цистерните (Association pour la protection des eaux et la sécurité des citernes).

      (3)  BBT: Швейцарска федерална служба за професионално обучение и технологии (Bundesamt für Berufsbildung und Technologie).

      (4)  ADR: Европейско споразумение относно международния превоз на опасни товари по шосе.


title: Решение (ЕС) 2016/853 на Съвета от 12 май 2016 година за подписване от името на Европейския съюз и неговите държави членки на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз

text:
               31.5.2016

               BG

               Официален вестник на Европейския съюз

               L 142/3

         РЕШЕНИЕ (ЕС) 2016/853 НА СЪВЕТА
   от 12 май 2016 година
   за подписване от името на Европейския съюз и неговите държави членки на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2, членове 207 и 209 във връзка с член 218, параграф 5 от него,
   като взе предвид Акта за присъединяване от 2003 г. на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, и по-специално член 6, параграф 2 от него,
   като взе предвид Акта за присъединяванеот 2005 г. на Република България и Румъния, и по-специално член 6, параграф 2 от него,
   като взе предвид Акта за присъединяване от 2011 г. на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:

               (1)

               В съответствие с член 6, параграф 2 от Актовете за присъединяване от 2003 г., 2005 г. и 2011 г.присъединяването към споразумение, подписано или сключено от държавите членки и Съюза с трети държави или международни организации трябва да бъде одобрено посредством протокол към това споразумение. В съответствие с посочения член за такива присъединявания се прилага опростена процедура, при която Съветът, действащ с единодушие от името на държавите членки, и съответната трета държава следва да сключат протокол.

               (2)

               На 8 декември 2003 г. Съветът упълномощи Комисията да започне преговори, от името на Общностите и техните държави членки, с Туркменистан с оглед подписването на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна („Споразумението“), за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Съюза.

               (3)

               На 23 октомври 2006 г. Съветът упълномощи Комисията да започне преговори, от името на Общностите и техните държави членки, с Туркменистан с оглед подписването на Протокол към Споразумението, за да се вземе предвид присъединяването на Република България и Румъния към Съюза.

               (4)

               На 14 септември 2012 г. Съветът упълномощи Комисията да започне преговори за адаптиране на споразумения, подписани или сключени между Съюза, или Съюза и неговите държави членки, и една или повече трети държави или международни организации, за да се вземе предвид присъединяването на Република Хърватия към Съюза.

               (5)

               Преговорите с Туркменистан приключиха успешно чрез парафиране на Протокол към Споразумението за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Съюза („Протоколът“).

               (6)

               Протоколът следва да бъде подписан от името на Съюза и неговите държави членки,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза и неговите държави членки на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз, при условие на сключването на посочения протокол (1).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) Протокола от името на Съюза и неговите държави членки.
   Член 3
   Настоящото решение влиза в сила в деня на приемането му.

      Съставено в Брюксел на 12 май 2016 година.

            За Съвета

            Председател

         F. MOGHERINI

      (1)  Текстът на протокола ще бъде публикуван заедно с решението за сключването му.


title: Решение (ОВППС) 2016/1341 на Съвета от 4 август 2016 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               5.8.2016

               BG

               Официален вестник на Европейския съюз

               L 212/116

         РЕШЕНИЕ (ОВППС) 2016/1341 НА СЪВЕТА
   от 4 август 2016 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 април 2013 г. Съветът прие Решение 2013/183/ОВППС (1) за замяна на Решение 2010/800/ОВППС (2) и наред с другото, в изпълнение на резолюции 1718 (2006), 1874 (2009), 2087 (2013) и 2094 (2013) на Съвета за сигурност на Организацията на обединените нации (СС на ООН).

               (2)

               На 2 март 2016 г. Съветът за сигурност на ООН прие Резолюция 2270 (2016) за налагане на нови мерки срещу Корейската народнодемократична република (КНДР).

               (3)

               На 31 март 2016 г. Съветът прие Решение (ОВППС) 2016/476 (3) за привеждане в действие на тези мерки.

               (4)

               На 27 май 2016 г. Съветът прие Решение (ОВППС) 2016/849 (4) за замяна на Решение 2013/183/ОВППС и наред с другото, в изпълнение на резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН.

               (5)

               Резолюция 2270 (2016) на СС на ООН определя допълнителни стоки, за които също се прилага забраната за трансфер, набавяне и предоставяне на техническа помощ. Комитетът, създаден съгласно точка 12 от Резолюция 1718 (2006) на СС на ООН, разгледа списък с изделия, материали, оборудване, стоки и технологии, свързани с оръжия за масово унищожение, които да бъдат идентифицирани и посочени като чувствителни стоки.

               (6)

               Освен това Съветът смята, че забраната за влизане в пристанищата на плавателни съдове, притежавани, експлоатирани или снабдени с екипаж от КНДР, следва да се прилага и за корабите, плаващи под знамето на КНДР.

               (7)

               Необходими са по-нататъшни действия от страна на Съюза за изпълнение на мерките, предвидени в настоящото решение.

               (8)

               Поради това Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2016/849 се изменя, както следва:

               1)

               в член 1, параграф 1 буква б) се заменя със следното:

                           „б)

                           всички изделия, материали, оборудване, стоки и технологии, определени от Съвета за сигурност на ООН или от комитета, създаден съгласно точка 12 от Резолюция 1718 (2006) на СС на ООН („Комитетът по санкциите“), в съответствие с точка 8, буква а), подточка ii) от Резолюция 1718 (2006) на СС на ООН, точка 5, буква б) от Резолюция 2087 (2013) на СС на ООН, точка 20 от Резолюция 2094 (2013) на СС на ООН и точка 25 от Резолюция 2270 (2016) на СС на ООН, които могат да допринесат за ядрената програма на КНДР или за програмите на КНДР, свързани с балистични ракети или други оръжия за масово унищожение;“

               2)

               в член 18 параграф 1 се заменя със следното:
               „1.   Държавите членки забраняват влизането в пристанищата си на всеки плавателен съд, който е притежаван, експлоатиран или снабден с екипаж от КНДР или плава под знамето на КНДР.“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 4 август 2016 година.

            За Съвета

            Председател

         M. LAJČÁK

      (1)  Решение 2013/183/ОВППС на Съвета от 22 април 2013 г. относно ограничителни мерки срещу Корейската народнодемократична република и за отмяна на Решение 2010/800/ОВППС (ОВ L 111, 23.4.2013 г., стр. 52).

      (2)  Решение 2010/800/ОВППС на Съвета от 22 декември 2010 г. относно ограничителни мерки срещу Корейската народнодемократична република и за отмяна на Обща позиция 2006/795/ОВППС (ОВ L 341, 23.12.2010 г., стр. 32).

      (3)  Решение (ОВППС) 2016/476 на Съвета от 31 март 2016 г. за изменение на Решение 2013/183/ОВППС относно ограничителни мерки срещу Корейската народнодемократична република (ОВ L 85, 1.4.2016 г., стр. 38).

      (4)  Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (ОВ L 141, 28.5.2016 г., стр. 79).


title: Решение на комисията от 27.март.2014 година за признаване на Control Union Certification B.V., Нидерландия, за организация за мониторинг съгласно Регламент (ЕС) № 995/2010 за определяне на задълженията на операторите, които пускат на пазара дървен материал и изделия от дървен материал

text:
               8.4.2014

               BG

               Официален вестник на Европейския съюз

               C 103/11

         РЕШЕНИЕ НА КОМИСИЯТА
   от 27.март.2014 година
   за признаване на Control Union Certification B.V., Нидерландия, за организация за мониторинг съгласно Регламент (ЕС) № 995/2010 за определяне на задълженията на операторите, които пускат на пазара дървен материал и изделия от дървен материал
   (2014/C 103/07)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 995/2010 от 20 октомври 2010 г. за определяне на задълженията на операторите, които пускат на пазара дървен материал и изделия от дървен материал (1), и по-специално член 8, параграф 3 от него,
   като има предвид, че:

               (1)

               На 6 юни 2012 г. Европейската комисия получи от Control Union Certification B.V., Нидерландия, заявление за признаване за организация за мониторинг, в което се посочва, че тя възнамерява да функционира като организация за мониторинг във всички държави членки.

               (2)

               Европейската комисия потвърди получаването на заявлението на 6 юни 2012 г.

               (3)

               В съответствие с член 2, параграф 5 от Делегиран регламент (ЕС) № 363/2012 на Комисията от 23 февруари 2012 г. относно процедурните правила за признаването и оттеглянето на признаване на мониторингови организации, както е предвидено в Регламент (ЕС) № 995/2010 от 20 октомври 2010 г. за определяне на задълженията на операторите, които пускат на пазара дървен материал и изделия от дървен материал (2), на 31 октомври 2012 г. Европейската комисия изпрати заявлението за обсъждане в съответните държави членки. В законоустановения срок от един месец бяха получени коментари от Германия, Франция, Швеция и Нидерландия.

               (4)

               В съответствие с член 3 от Регламент (ЕС) № 363/2012 с електронно писмо от 30 януари 2013 г. от заявителя беше поискано да предостави допълнителна информация.

               (5)

               Заявителят предостави исканата допълнителна информация и представи преработено заявление на 25 февруари 2013 г.

               (6)

               На 14 март 2013 г. в Брюксел се проведе заседание на ръководна група към Комисията, създадена специално за оценка на заявленията за организация за мониторинг, на което заявителят представи кандидатурата си лично.

               (7)

               В съответствие с член 3 от Регламент (ЕС) № 363/2012 с електронно писмо от 5 април 2013 г. от заявителя беше поискано да предостави допълнителна информация и разяснения.

               (8)

               Заявителят предостави исканата допълнителна информация и разяснения на 3 май 2013 г.

               (9)

               Трето искане за допълнителна информация и разяснения в съответствие с член 3 от Регламент (ЕС) № 363/2012 беше изпратено на заявителя по електронна поща на 18 юли 2013 г.

               (10)

               Заявителят отговори на въпросите и предостави поисканата допълнителна информация с електронно писмо от 3 септември 2013 г.

               (11)

               Окончателно искане за допълнителна информация и разяснения в съответствие с член 3 от Регламент (ЕС) № 363/2012 беше изпратено на заявителя по електронна поща на 4 декември 2013 г.

               (12)

               Заявителят отговори на въпросите и предостави съответната информация в потвърждение на отговорите си с електронно писмо от 4 декември 2013 г.

               (13)

               Въз основа на документите, представени от заявителя, на 19 декември 2013 г. ръководната група направи заключението, че заявлението отговаря на изискванията, посочени в член 8, параграф 2 от Регламент (ЕС) № 995/2010, и заявителят може да бъде признат от Комисията за организация за мониторинг.

               (14)

               Въз основа на всички представени документни доказателства Европейската комисия направи оценка на това дали заявителят отговаря на изискванията, посочени в член 8, параграф 2 от Регламент (ЕС) № 995/2010, и счита, че Control Union Certification B.V., Нидерландия, Meeuwenlaan 4-6, 8011 BZ Zwolle, отговаря на изискванията на член 8, параграф 2 от Регламент (ЕС) № 995/2010,

         ПРИЕ НАСТОЯЩОТО РЕШЕНИЕ:
   Член 1
   Control Union Certification B.V., Нидерландия, Meeuwenlaan 4-6, 8011 BZ Zwolle, се признава за организация за мониторинг в съответствие с член 8, параграф 3 от Регламент (ЕС) № 995/2010.
   Член 2
   Генералният директор на Генерална дирекция „Околна среда“ е инструктиран да гарантира, че заявителят и компетентните органи на всички държави членки са уведомени за настоящото решение и че това решение е публикувано незабавно на уебсайта на Комисията.

      Съставено в Брюксел на 27.март.2014 година.

            За Комисията

         Janez POTOČNIK

            Член на Комисията

      (1)  ОВ L 295, 12.11.2010 г., стр. 23.

      (2)  ОВ L 115, 27.4.2012 г., стр. 12.


title: 2010/311/ЕС: Решение на Съвета от 3 юни 2010 година за назначаване на шестима членове и четирима заместник-членове от Италия в Комитета на регионите

text:
               8.6.2010

               BG

               Официален вестник на Европейския съюз

               L 140/26

         РЕШЕНИЕ НА СЪВЕТА
   от 3 юни 2010 година
   за назначаване на шестима членове и четирима заместник-членове от Италия в Комитета на регионите
   (2010/311/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС и Решение 2010/29/ЕС за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. (1)

               (2)

               След изтичането на мандата на г-н Agazio LOIERO, г-н Antonio BASSOLINO, г-н Massimo PINESCHI, г-жа Mercedes BRESSO, г-н Claudio BURLANDO и г-н Claudio MARTINI се освободиха шест места за членове на Комитета на регионите. След изтичането на мандата на г-жа Maria Giuseppina MUZZARELLI, г-н Sante ZUFFADA и г-жа Maria Rita LORENZETTI се освободиха три места за заместник-членове на Комитета на регионите. С назначаването на г-н Gianfranco VITAGLIANO за член на Комитета на регионите се освободи едно място за заместник-член на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н Giuseppe SCOPELLITI, Presidente Regione Calabria,

                           —

                           г-н Gianfranco VITAGLIANO, Assessore Regione Molise,

                           —

                           г-жа Renata POLVERINI, Presidente Regione Lazio,

                           —

                           г-н Roberto COTA, Presidente Regione Piemonte,

                           —

                           г-жа Mercedes BRESSO, Consigliere Regione Piemonte,

                           —

                           г-жа Catiuscia MARINI, Presidente Regione Umbria;

                     и

               б)

               за заместник-членове:

                           —

                           г-жа Simonetta SALIERA, Vice Presidente Regione Emilia Romagna,

                           —

                           г-н Paolo Valentini PUCCITELLI, Consigliere Regione Lombardia,

                           —

                           г-н Stefano CALDORO, Presidente Regione Campania,

                           —

                           г-н Enrico ROSSI, Presidente Regione Toscana.

         Член 2
   Настоящото решение поражда действие от деня на приемането му.

      Съставено в Брюксел на 3 юни 2010 година.

            За Съвета

            Председател

         A. PÉREZ RUBALCABA

      (1)  ОВ L 348, 29.12.2009 г., стр. 22 и ОВ L 12, 19.1.2010 г., стр. 11.


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2008 година

text:
               25.9.2010

               BG

               Официален вестник на Европейския съюз

               L 252/141

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2008 година
   (2010/518/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за профилактика и контрол върху заболяванията за финансовата 2008 година,
   като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0104/2010),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 112.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/142

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за профилактика и контрол върху заболяванията за финансовата 2008 година,
   като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0104/2010),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2008 г. са надеждни и точни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи директора на Европейския център за профилактика и контрол върху заболяванията от отговорност във връзка с изпълнението на бюджета на Центъра за финансовата 2007 година (5) и в резолюцията, придружаваща решението за освобождаване от отговорност, Парламентът, наред с другото:

                           —

                           отбелязва, че бюджетът на Центъра се е увеличил от 17 100 000 EUR през 2006 г. на 28 900 000 EUR през 2007 г.,

                           —

                           отбелязва, че през 2006 г. обемът на пренесените бюджетни кредити е достигнал близо 45 %, като през 2007 г., когато този обем е бил почти 43 %, не е бил постигнат значителен напредък в това отношение, което показва затрудненията, с които Центърът се сблъсква при изпълнението на своя бюджет,

                           —

                           отбелязва констатацията на Сметната палата, че броят на бюджетните изменения е разкрил слабости в мониторинга по изпълнението на бюджета,

               1.

               Изразява удовлетворение във връзка с успешната пета година от дейността на Европейския център за профилактика и контрол върху заболяванията; отбелязва, че бюджетът на Центъра се е увеличил от 17 100 000 EUR през 2006 г. на 28 900 000 EUR през 2007 г. и 40 700 000 EUR през 2008 г.

      Изпълнение

               2.

               Следователно отбелязва, че Центърът укрепи функциите си в областта на общественото здравеопазване, засили капацитета на програмите си, отнасящи се до специфични болести, допълнително разработи партньорства и подобри структурите си за управление.

               3.

               Изисква от Центъра да представи под формата на таблица, приложена към следващия доклад на Сметната палата, съпоставка между резултатите, постигнати през разглежданата година за освобождаване от отговорност, и тези, постигнати в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Центъра през две последователни години.

      Пренасяне на бюджетни кредити

               4.

               Взема под внимание констатацията на Сметната палата, че около 16 200 000 EUR (съответстващи на 40 % от общия бюджет на Центъра) е трябвало да бъдат пренесени за следващата година; във връзка с това изразява загриженост, че тази ситуация е в противоречие с принципа на ежегодност и показва слабости в процедурите на планиране и последващо изпълнение на бюджета на Колежа.

               5.

               Отбелязва, че през 2008 г. в Центъра са осчетоводени 313 000 EUR като приходи от лихви и че в съответствие с Финансовия регламент сумата от 307 000 EUR трябваше да бъде възстановена на Комисията; заключава от годишните отчети и размера на лихвените плащания, че Центърът разполага трайно с извънредно висок размер на паричните средства в наличност; отбелязва, че към 31 декември 2008 г. паричните средства в наличност на Центъра възлизат на 16 705 090,95 евро; изисква от Комисията да провери какви възможности съществуват за осигуряване на пълното прилагане на ориентираното спрямо потребностите управление на паричните средства в наличност съобразно член 15, параграф 5 от Регламент (ЕО, Евратом) № 2343/2002, както и какви концептуални промени са необходими с цел трайно поддържане на възможно най-ниско равнище на паричните средства в наличност на Центъра.

               6.

               Отбелязва усилията на Центъра да приключи в началото на 2009 г. започнатите през 2008 г. дейности по възлагане на обществени поръчки и сключване на договори с цел да намали размера на сумата за пренасяне.

      Седалище на Центъра

               7.

               Изразява безпокойство предвид факта, че към 31 декември 2008 г. все още не е било сключено споразумение за седалище между Центъра и шведското правителство поради множеството нерешени въпроси, по които са необходими допълнителни преговори; посочва, че при освобождаването от отговорност във връзка с изпълнението на бюджета за финансовата 2007 г. органът по освобождаване от отговорност изрази безпокойство от констатацията на Сметната палата, че Центърът е изразходвал 500 000 EUR за ремонтни дейности по наетите сгради, в които се помещава, и също така предвид факта, че както и през 2006 г., тези дейности са предмет на пряко споразумение между Центъра и собственика, без да се посочват нито характерът на ремонтните дейности, нито сроковете и условията за плащане; все пак приветства сключването на споразумение през март 2009 г. относно лични идентификационни номера и подкрепя усилията на Центъра да намери, съвместно с шведското правителство, окончателни решения.

               8.

               Припомня на междуинституционалната работна група за децентрализираните агенции, че тя трябва принципно да разгледа този въпрос в своите разисквания.

      Човешки ресурси

               9.

               Посочва, че при планирането на процедурите по наемане на служители все още се наблюдават слабости; по-специално изразява безпокойство предвид факта, че в края на 2008 г. са били заети само 101 от общо 130-те разрешени длъжности.

               10.

               Отбелязва усилията, положени за прилагането на одобреното щатно разписание за 2008 г. за 130 работни места; приветства назначаването на допълнителен персонал от 54 души (срочно наети служители, договорно наети служители и командировани национални експерти), което приключи със заемането на 101 работни места до края на 2008 г., което ще помогне за осигуряване на оперативната способност на Центъра да изпълни възложените му задачи; изразява съжаление, че се налага повторно да бъдат обявени 16 процедури за подбор на кадри; подкрепя мерките на Центъра за подобряване на положението; приветства преразглеждането от страна на Центъра на вътрешната му организация.

      Вътрешен одит

               11.

               Изразява съжаление предвид факта, че Центърът все още не е изпълнил изцяло задължението си да изпрати на органа, който взема решение за освобождаване от отговорност във връзка с изпълнението на бюджета, кратък отчет, изготвен от директора на Центъра, за броя на извършените от вътрешния одитор одити съгласно член 72, параграф 5 от рамковия Финансов регламент; все пак потвърждава, че Центърът е предоставил известна информация за шестте все още неизпълнени препоръки, които службата за вътрешен одит на Комисията счита за „много важни“; отбелязва, че тези препоръки се отнасят за качеството на управлението (във връзка с научните консултации, комуникацията в здравната сфера и подобряването на текущата процедура за незабавна оценка на риска/заплахите), предприемането на последващи действия във връзка с някои стандарти за вътрешен контрол (като създаването на финансови механизми) и прилагането на други стандарти за вътрешен контрол (като например откриването на слабости и изготвянето на годишен доклад за дейността).

               12.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 112.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 133.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: 2008/188/ЕО: Решение на Съвета от 18 февруари 2008 година относно сключване на споразумение между Европейската общност и Малдивската република за някои аспекти на въздухоплавателните услуги

text:
               5.3.2008

               BG

               Официален вестник на Европейския съюз

               L 60/22

      РЕШЕНИЕ НА СЪВЕТА

   от 18 февруари 2008 година
   относно сключване на споразумение между Европейската общност и Малдивската република за някои аспекти на въздухоплавателните услуги
   (2008/188/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първото изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               С решение от 5 юни 2003 г. Съветът упълномощи Комисията да започва преговори с трети страни за замяната на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността споразумение с Малдивската република за някои аспекти на въздухоплавателните услуги, в съответствие с механизмите и предписанията в приложението към решението на Съвета от 5 юни 2003 г.

               (3)

               Споразумението е подписано от името на Общността с възможност за сключване на по-късна дата, в съответствие с Решение 2006/695/ ЕО на Съвета (2).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и Малдивската република относно някои аспекти на въздухоплавателните услуги се одобрява от името на Общността.
   Член 2
   На председателя на Съвета се предоставят пълномощия да посочи упълномощено лице, което да извърши нотификацията, предвидена в член 9, параграф 1 от споразумението.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  Становище от 12 октомври 2006 г. (все още непубликувано в Официален вестник).

      (2)  ОВ L 286, 17.10.2006 г., стр. 19.


title: 2012/151/ЕС: Решение на Европейския съвет от 1 март 2012 година за избиране на председателя на Европейския съвет

text:
               16.3.2012

               BG

               Официален вестник на Европейския съюз

               L 77/17

         РЕШЕНИЕ НА ЕВРОПЕЙСКИЯ СЪВЕТ
   от 1 март 2012 година
   за избиране на председателя на Европейския съвет
   (2012/151/ЕС)
   ЕВРОПЕЙСКИЯТ СЪВЕТ,
   като взе предвид Договора за Европейския съюз, и по-специално член 15, параграф 5 от него,
   като има предвид, че:

               (1)

               На 1 декември 2009 г. г-н Herman VAN ROMPUY беше избран с Решение 2009/879/ЕС на Европейския съвет (1) за председател на Европейския съвет за периода от 1 декември 2009 г. до 31 май 2012 г.

               (2)

               В съответствие с Договора заемащият длъжността председател на Европейския Съвет може да бъде преизбран еднократно,

         ПРИЕ НАСТОЯЩОТО РЕШЕНИЕ:
   Член 1
   Г-н Herman VAN ROMPUY се преизбира за председател на Европейския съвет за периода от 1 юни 2012 г. до 30 ноември 2014 г.
   Член 2
   Г-н Herman VAN ROMPUY се уведомява за настоящото решение от генералния секретар на Съвета.
   Настоящото решение се публикува в Официален вестник на Европейския съюз.

      Съставено в Брюксел на 1 март 2012 година.

            За Европейския съвет

            Председател

         H. VAN ROMPUY

      (1)  ОВ L 315, 2.12.2009 г., стр. 48.


title: Решение на Съвета от 20 май 2011 година за назначаване и замяна на членове на Управителния съвет на Европейския център за развитие на професионалното обучение

text:
               28.5.2011

               BG

               Официален вестник на Европейския съюз

               C 159/17

         РЕШЕНИЕ НА СЪВЕТА
   от 20 май 2011 година
   за назначаване и замяна на членове на Управителния съвет на Европейския център за развитие на професионалното обучение
   2011/C 159/06
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесената от Комисията в Съвета кандидатура в категорията на представителите на организациите на работодателите,
   като има предвид, че:

               (1)

               С решението си от 14 септември 2009 г. (2) Съветът назначи членовете на Управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Juan MENÉNDEZ VALDÉS ÁLVAREZ се освободи едно място за член на Управителния съвет на центъра в категорията на представителите на организациите на работодателите,

         РЕШИ:
   Член единствен
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ:

               ИСПАНИЯ

               Г-н Juan Carlos TEJEDA HISADO
               Испанска конфедерация на организациите на работодателите (CEOE)

      Съставено в Брюксел на 20 май 2011 година.

            За Съвета

            Председател

         CZENE A.

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: Решение 2006/484/ОВППС на Съвета от 11 юли 2006 година за изпълнение на Обща позиция 2004/694/ОВППС относно по-нататъшните мерки в подкрепа на ефективното изпълнение на мандата на Международния трибунал за Бивша Югославия (МНСЮ)

text:
Важна правна забележка

|

32006D0484

Официален вестник n° L 189 , 12/07/2006 стр. 0025 - 0026 Официален вестник n° L 076 , 16/03/2007 стр. 0062 - 0063

		20060711Решение 2006/484/ОВППС на Съветаот 11 юли 2006 годиназа изпълнение на Обща позиция 2004/694/ОВППС относно по-нататъшните мерки в подкрепа на ефективното изпълнение на мандата на Международния трибунал за Бивша Югославия (МНСЮ)СЪВЕТЪТ НА ЕВРОПЕЙСКИЯ СЪЮЗ,като взе предвид Обща позиция 2004/694/ОВППС на Съвета от 11 октомври 2004 г. относно по-нататъшните мерки в подкрепа на ефективното изпълнение на мандата на Международния трибунал за Бивша Югославия (МНСЮ) [1], и по-специално член 2 от нея във връзка член 23, параграф 2, второ тире от Договора за Европейския съюз,като има предвид, че:(1) В рамките на Обща позиция 2004/694/ОВППС Съветът прие мерки за замразяване на всички фондове и икономически средства, принадлежащи на физически лица, подведени под съдебна отговорност от МНСЮ.(2) На 10 март 2006 г. Съветът прие Решение 2006/205/ОВППС, с което се заменя списъкът с лица, установен в приложението към Обща позиция 2004/694/ОВППС.(3) След прехвърлянето на г-н Dragan ZELENOVIC във властта на МНСЮ на 10 юни 2006 г., името му трябва да бъде премахнато от списъка.(4) Необходимо е да се адаптира списъкът, съдържащ се в приложението към Обща позиция 2004/694/ОВППС, по съответния начин,РЕШИ:Член 1Списъкът с лица, установен в приложението към Обща позиция 2004/694/ОВППС, се заменя със списъка в приложението към настоящото решение.Член 2Настоящото решение влиза в сила в деня на приемането му.Член 3Настоящото решение се публикува в Официален вестник на Европейския съюз.Съставено в Брюксел на 11 юли 2006 година.За СъветаПредседателE. Heinäluoma[1] ОВ L 315, 14.10.2004 г., стр. 52. Обща позиция, последно удължена с Обща позиция 2005/689/ОВППС (ОВ L 261, 7.10.2005 г., стр. 29) и изменена с Решение 2006/205/ОВППС (ОВ L 72, 11.3.2006 г., стр. 16).--------------------------------------------------20060711ПРИЛОЖЕНИЕСписък с лица, посочен в член 1"1 Име: DJORDJEVIC VlastimirДата на раждане: 1948 г.Място на раждане: Vladicin Han, СърбияНационалност: сърбин2. Име: HADZIC GoranДата на раждане: 7.9.1958 г.Място на раждане: Vinkovci, Република ХърватскаНационалност: сърбин3. Име: KARADZIC RadovanДата на раждане: 19.6.1945 г.Място на раждане: Petnjica, Савник, Черна гораНационалност: Босна и Херцеговина4. Име: MLADIC RatkoДата на раждане: 12.3.1942 г.Място на раждане: Bozanovici, Община Калиновик, Босна и ХерцеговинаНационалност: Босна и Херцеговина5. Име: TOLIMIR ZdravkoДата на раждане: 27.11.1948 г.Място на раждане:Националност: Босна и Херцеговина6. Име: ZUPLJANIN StojanДата на раждане: 22.9.1951 г.Място на раждане: Kotor Varos, Босна и ХерцеговинаНационалност: Босна и Херцеговина"--------------------------------------------------


title: 2014/320/ЕС: Решение на Съвета от 12 май 2014 година относно сключването, от името на Европейския съюз и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз

text:
               4.6.2014

               BG

               Официален вестник на Европейския съюз

               L 165/18

         РЕШЕНИЕ НА СЪВЕТА
   от 12 май 2014 година
   относно сключването, от името на Европейския съюз и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз

      (2014/320/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а), точка i) и член 218, параграф 8, втора алинея от него,
   като взе предвид Акта за присъединяване на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като взе предвид съгласието на Европейския парламент,
   като има предвид, че:

               (1)

               В съответствие с Решение 2014/316/ЕС на Съвета (1), Протоколът към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз („Протоколът“) бе подписан при условие на сключването му.

               (2)

               Сключването на Протокола подлежи на отделна процедура във връзка с въпросите, попадащи в обхвата на компотентността на Европейската общност за атомна енергия.

               (3)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   С настоящото Протоколът към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз се одобрява от името на Съюза и неговите държави членки (2).
   Член 2
   Председателят на Съвета е оправомощен да посочи лицето (лицата), упълномощено(и) да депозира от името на Съюза неговите държави членки, инструмента за одобрение, предвиден в член 9, параграф 2 от Протокола.
   Член 3
   Решението влиза в сила в деня на приемането му.

      Съставено в Брюксел на 12 май 2014 година.

            За Съвета

            Председател

         C. ASHTON

      (1)  Вж. страница 3 от настоящия брой на Официален вестник.

      (2)  Текстът на протокола е публикуван заедно с решението за подписването му (вж. страница 19 от настоящия брой на Официален вестник)


title: 2012/60/ЕС: Решение на Съвета от 24 януари 2012 година за назначаване на седем членове на Сметната палата

text:
               2.2.2012

               BG

               Официален вестник на Европейския съюз

               L 30/18

         РЕШЕНИЕ НА СЪВЕТА
   от 24 януари 2012 година
   за назначаване на седем членове на Сметната палата
   (2012/60/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид становището на Европейския парламент (1),
   като има предвид, че:

               (1)

               Мандатът на г-н Olavi ALA-NISSILÄ, г-н Vítor Manuel da SILVA CALDEIRA, г-н Morten Louis LEVYSOHN, г-н Eoin O’SHEA, г-н Karel PINXTEN, г-н Massimo VARI и г-н H.G. WESSBERG изтича на 29 февруари 2012 г.

               (2)

               Поради това следва да се извършат нови назначения,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове на Сметната палата за периода от 1 март 2012 г. до 28 февруари 2018 г.:

               —

               г-н Kevin CARDIFF,

               —

               г-н Vítor Manuel da SILVA CALDEIRA,

               —

               г-н Ville ITÄLÄ,

               —

               г-н Henrik OTBO,

               —

               г-н Karel PINXTEN,

               —

               г-н Pietro RUSSO,

               —

               г-н H.G. WESSBERG.

         Член 2
   Настоящото решение влиза в сила в деня на приемането му.

      Съставено в Брюксел на 24 януари 2012 година.

            За Съвета

            Председател

         M. VESTAGER

      (1)  Становище от 13 декември 2011 г. (все още непубликувано в Официален вестник).